Φεστιβάλ Πιάνου - Ledra Music Soloists στο Δημ. Θέατρο Στροβόλου, 14/6
2022-06-14 20:00 (Europe/Athens) | Δημοτικό Θέατρο Στροβόλου, Cyprus
Το Ledra Music Soloists παρουσιάζει το PIANOFEST2 στο Δημοτικό Θέατρο Στροβόλου στις
31/5/22, 5/6/22, 7/6/22, 14/6/22 και ώρα 20:00.
Συμμετέχουν τέσσερις δεξιοτέχνες Κύπριοι πιανίστες:
Χρίστος Γιάλλουρος,
Ανδρέας Ιωαννίδης,
Γιώργος Μαννούρης,
Νικόλας Κωσταντίνου.

Συναυλία «Οι φωνές σμίγουν στο Πάρκο», στο πλαίσιο του θερινού μουσικού Φεστιβάλ του Δήμου Στροβόλου, 17/6/22
2022-06-17 20:00 | Πάρκο Ακροπόλεως
Για το αναλυτικό πρόγραμμα των θερινών συναυλιών πατήστε εδώ.

Φιλανθρωπική Εκδήλωση “Fashion Philosophy”, από τη Φιλόπτωχο Αδελφότητα Στροβόλου & τον Δήμο Στροβόλου, 22/6/22
2022-06-22 19:00 | Πολιτιστικό Κέντρο Στροβόλου
Η Φιλόπτωχος Αδελφότητα Στροβόλου, σε συνεργασία με τον Δήμο Στροβόλου, στην προσπάθειά τους να εξασφαλίσουν τους απαραίτητους πόρους για τις ανάγκες των αναξιοπαθούντων συνανθρώπων μας, διοργανώνουν Φιλανθρωπική Εκδήλωση που θα περιλαμβάνει απογευματινό κοκτέιλ και επίδειξη μόδας του Παγκοσμίου Βραβευμένου οίκου κοσμημάτων NATC Jewels By Natasa Christodoulou και του καταστήματος She Boutique, Complice, Andelo Boutique & Camel Active. Guest Designer η Αφροδίτη Χατζηρακλέους.
Η εκδήλωση, η οποία θα πραγματοποιηθεί την Τετάρτη 22 Ιουνίου και ώρα 19:00 στο Πολιτιστικό Κέντρο Στροβόλου, είναι αφιερωμένη στη μνήμη της εκλιπούσας Υπουργού Εργασίας και Κοινωνικών Ασφαλίσεων Ζέτας Αιμιλιανίδου και τελεί υπό την αιγίδα του Δημάρχου Στροβόλου, κ Ανδρέα Παπαχαραλάμπους.
Στην προσπάθεια υποστήριξης του έργου της Αδελφότητας θα συμμετέχουν στην επίδειξη μόδας αφιλοκερδώς γνωστά πρόσωπα της τηλεόρασης, ηθοποιοί, μοντέλα με επίτιμη προσκεκλημένη τη διακεκριμένη σχεδιάστρια Μύριαμ Γεροκώστα.
Παρουσιάζουν η Γιώτα Κουφαλίδου και ο Ανδρέας Φαλάς.

Υποστηρικτές:

Χορηγοί επικοινωνίας:

Από τη Φιλόπτωχο Αδελφότητα Στροβόλου και τον Δήμο Στροβόλου
16/6/22

Αφιέρωμα στον Νίκο Γκάτσο «Πάει ο καιρός», στο πλαίσιο του θερινού μουσικού φεστιβάλ του Δήμου Στροβόλου, 22/6/22
2022-06-22 20:30 | Πάρκο Ακροπόλεως

Συναυλία Ορχήστρας Εγχόρδων Δήμου Στροβόλου με την ευκαιρία της Παγκόσμιας Ημέρας Μουσικής, 23/6/22
2022-06-23 19:30 | Δημοτικό Μέγαρο Στροβόλου
ΠΡΟΣΚΛΗΣΗ
Συναυλία Ορχήστρας Εγχόρδων Δήμου Στροβόλου
με την ευκαιρία της Παγκόσμιας Ημέρας Μουσικής

Συμμετέχει η Χορωδία «Μικροί Εθελοντές» Δήμου Στροβόλου

Πέμπτη 23 Ιουνίου και ώρα 19:30
Φουαγιέ Δημοτικού Μεγάρου Στροβόλου
Διεύθυνση Ορχήστρας Εγχόρδων: Κούλης Λιμνιώτης
Διεύθυνση Χορωδίας: Κλεοπάτρα Χαραλάμπους
Είσοδος ελεύθερη
Για πληροφορίες: 22 470470

Ημερίδα με θέμα «Επιστήμη και Πολίτες: ενεργοί πολίτες στη διεξαγωγή, παραγωγή και αξιοποίηση της έρευνας» από τη Βιβλιοθήκη του Πανεπιστημίου Κύπρου και τη Δημοτική Βιβλιοθήκη Στροβόλου
2022-06-24 10:00 - 13:00 | Βιβλιοθήκη Στέλιου Ιωάννου -Πανεπιστήμιου Κύπρου
Η Βιβλιοθήκη Πανεπιστημίου Κύπρου, σε συνεργασία με τη Βιβλιοθήκη του Δήμου Στροβόλου, σας προσκαλούν σε ημερίδα που συνδιοργανώνουν με τίτλο:
«Επιστήμη και Πολίτες: ενεργοί πολίτες στη διεξαγωγή, παραγωγή και αξιοποίηση της έρευνας».
Η ημερίδα θα πραγματοποιηθεί την Παρασκευή 24 Ιουνίου 2022, ώρα 10:00 – 13:00 στο «Κέντρο Πληροφόρησης – Βιβλιοθήκη Στέλιος Ιωάννου» ( αμφιθέατρο LRC 012).

Συναυλία «Ζητάτε να σας πω… Απ’ το Παρίσι στην Παλιά Αθήνα», με τη Βανέσσα Μεγαλέμου & τον Βασίλη Βουρβόπουλο, 28/6/22
2022-06-28 19:30 | Πολιτιστικό Κέντρο Στροβόλου

Παρουσίαση βιβλίου «Κατακαλόκαιρο», της Ευαγγελίας Χαραλάμπους, 29/6/22
2022-06-29 19:30 | Πολιτιστικό Κέντρο Στροβόλου

«Τραγουδώ» για έναν σκοπό», Συναυλία με τη Χορωδία «Μικροί Εθελοντές» Δήμου Στροβόλου και τη μουσική σχολή Music Moments, 1/7/22
2022-07-01 19:00 | Πολιτιστικό Κέντρο Στροβόλου

Συναυλία με τη Συμφωνική Μπάντα Δήμου Στροβόλου – Ευρωπαϊκού Πανεπιστημίου Κύπρου, 5/7/22
2022-07-05 19:00 | Πολιτιστικό Κέντρο Στροβόλου

Οι «Παπιγιόν Band» έρχονται στο Πάρκο Ακρόπολης, στο πλαίσιο του θερινού μουσικού φεστιβάλ του Δήμου Στροβόλου, 8/7/22
2022-07-08 20:30 | Πάρκο Ακροπόλεως

Μουσική βραδιά στον προσφυγικό οικισμό Κόκκινες - προαύλιο της εκκλησίας Απ. Λουκά, 6/9/22
2022-09-06 20:00 | Ι.Ν. Αποστόλου Λουκά Προσφυγικό Οικισμό «Κόκκινες, Κύπρος

Τιμητική εκδήλωση για τον χαράκτη Χαμπή Τσαγγάρη με την ευκαιρία της έκδοσης του δίτομου έργου του "Χαμπής ο Χαράκτης", 8/9/22
2022-09-08 08:00 | Πολιτιστικό Κέντρο Στροβόλου

Εγκαίνια Έκθεσης «Η κουλτούρα του κουβανέζικου tobacco», σε συνεργασία με την Πρεσβεία της Κούβας, 9/9/22
2022-09-09 19:00 | Πολιτιστικό Κέντρο Στροβόλου

Εγκαίνια Μουσείου Εθνομάρτυρα Αρχιεπισκόπου Κύπρου Κυπριανού, 11/9/22 και ώρα 18:30, έναντι Ι.Ν. Παναγίας Χρυσελεούσας
2022-09-11 18:30 | Ιερός Ναός Παναγιάς Χρυσελεούσας
Η Ιερά Αρχιεπισκοπή Κύπρου και ο Δήμος Στροβόλου είναι στην ευχάριστη θέση να ανακοινώσουν ότι την Κυριακή 11 Σεπτεμβρίου 2022 στις 18:30 μ.μ. θα ανοίξει τις πύλες του για το κοινό, για πρώτη φορά το Μουσείο Εθνομάρτυρα Αρχιεπισκόπου Κυπριανού, έναντι του Ι.Ν. της Παναγίας Χρυσελεούσας στον ιστορικό πυρήνα Στροβόλου.
Στο Μουσείο φιλοξενούνται εκθέματα που αποτελούν αναπόσπαστο κομμάτι της ιστορίας του Στροβόλου και της μνήμης των κατοίκων του, οι οποίοι τα διαφύλαξαν δια μέσου των αιώνων. Στο Μουσείο εκτός από ευάριθμα, αλλά σημαντικά διασωθέντα κειμήλια που σχετίζονται με τον Αρχιεπίσκοπο Κυπριανό, εκτίθεται σημαντικός αριθμός αντικειμένων, τα οποία προέρχονται από τις ιστορικές εκκλησίες του Στροβόλου, την Παναγία Χρυσελεούσα και τον Άγιο Γεώργιο.
Παράλληλα, ανάμεσα στα εκθέματα ξεχωρίζουν ο πίνακας του Ιωάννη Κισσονέργη «Η Θεοτόκος Ελεούσα Στροβόλου» (1949) και το χειρόγραφο «Βραβείον ζώντων και τεθνεώτων ορθοδόξων χριστιανών» του Στροβόλου (1792), στο οποίο αναγράφονται από τον ιερομόναχο Θεοφάνη τα ονόματα των οικογενειών του Στροβόλου, μεταξύ αυτών και της οικογένειας του αρχιεπισκόπου Κυπριανού.

ΑΠΟ ΤΟΝ ΔΗΜΟ ΣΤΡΟΒΟΛΟΥ
6 Σεπτεμβρίου 2022

Mουσική βραδιά στον προσφυγικό οικισμό Στρόβολος ΙΙ - εκκλησία Αγίου Σπυρίδωνα, 14/9/22
2022-09-14 20:00 | Προαύλιο εκκλησίας Αγίου Σπυρίδωνα, Κύπρος

Εγκαίνια Έκθεσης «Περί Στροβόλου», 16/9/22
2022-09-16 19:30 | Δημοτικό Μέγαρο Στροβόλου

Εκδήλωση μνήμης και τιμής για τον Νίκο Α. Ρολάνδη, για τη δωρεά μέρους της προσωπικής συλλογής βιβλίων του στη Δημοτική Βιβλιοθήκη Στροβόλου, 20/9/22
2022-09-20 08:00 | Δημοτική Βιβλιοθήκη Στροβόλου
Προσκαλείστε σε εκδήλωση μνήμης και τιμής
για τον Νίκο Α. Ρολάνδη
για τη δωρεά μέρους της προσωπικής συλλογής βιβλίων του
στη Δημοτική Βιβλιοθήκη Στροβόλου,
την Τρίτη 20 Σεπτεμβρίου 2022 και ώρα 19:00,
στο Πολιτιστικό Κέντρο Στροβόλου
(Αρχ. Κυπριανού 34)
Π.Α. μέχρι την Παρασκευή 16/9/2022
Τηλ: 22 591900
Από τον Δήμο Στροβόλου και την οικογένεια του μ. Νίκου Ρολάνδη

Θα ακολουθήσει ξενάγηση στη Δημοτική Βιβλιοθήκη
και παρουσίαση του χώρου όπου θα φιλοξενούνται τα βιβλία.

Μουσική βραδιά στον προσφυγικό οικισμό Στρόβολος ΙΙΙ - Πλατεία Παλιγγενεσίας, 21/9/22
2022-09-21 20:00 | Πλατεία Παλιγενεσίας

Uriah Heep Live στο Δημ.Θέατρο Στροβόλου, 22/9/22
2022-09-22 20:00 | Δημοτικό Θέατρο Στροβόλου, Cyprus
Οι θρύλοι του κλασικού ροκ “Uriah Heep “ έρχονται στη Λευκωσία για να γιορτάσουν την επέτειο της 50ετούς πορείας τους με ένα τρίωρο σόου, για πρώτη φορά στην ιστορία τους! Οι δημιουργοί πολλών εμβληματικών τραγουδιών, μεταξύ των οποίων τα Easy Living και July Morning, θα ερμηνεύσουν όλες τις επιτυχίες τους και θα βρίσκονται στις 22 Σεπτεμβρίου 2022 και ώρα 20:00 στο Δημοτικό Θέατρο Στροβόλου.
Για εξασφάλιση εισιτηρίων στο διαδίκτυο από SoldOut tickets

Επετειακή Συναυλία «Τα Τραγούδια της Μικράς Ασίας», 23/9/22
2022-09-23 20:30 | Δημοτικό Θέατρο Στροβόλου, Cyprus
Ο Δήμος Στροβόλου παρουσιάζει την Επετειακή συναυλία «Τα Τραγούδια της Μικράς Ασίας» , την Παρασκευή 23/9/22 και ώρα 20:30 στο Δημοτικό Θέατρο Στροβόλου, με αφορμή τη συμπλήρωση 100 χρόνων από τη Μικρασιατική Καταστροφή.
Στο τραγούδι οι καταξιωμένοι Κύπριοι τραγουδιστές Αννίτα Κωνσταντίνου, Δημήτρης Μεσημέρης και Δημήτρης Σουρουλλάς, υπό τη διεύθυνση του Μιχάλη Μέσσιου.
Συμμετέχει, επίσης, η Βερόνικα Αλωνεύτου στο σαντούρι, ενώ τις χορογραφίες έχει επιμεληθεί η σχολή χορού Dance Academy Cyprus.

Διάθεση εισιτήριων:

Παράσταση του έργου «Φωτεινή» της Ευρυδίκης Περικλέους Παπαδοπούλου, 26/9/22
2022-09-26 20:30 | Δημοτικό Θέατρο Στροβόλου, Cyprus
Ο Δήμος Στροβόλου παρουσιάζει το έργο «Φωτεινή», της Ευρυδίκης Περικλέους Παπαδοπούλου, με τη θεατρική ομάδα «Σόλο για Τρεις», τη Δευτέρα 26 Σεπτεμβρίου και ώρα 20:30, στο Δημοτικό Θέατρο Στροβόλου.
Ένα έργο εμπνευσμένο από τη Μικρασιατική καταστροφή, σε σκηνοθεσία Μαρίας Καρσερά.
Διάθεση εισιτήριων:

Όλα τα έσοδα από την πώληση των εισιτηρίων θα διατεθούν για την ενίσχυση του Αρμενικού Συνδέσμου Μέριμνας (αρ. άδειας εράνου: 53/22).
Χορηγοί επικοινωνίας:

Λίγα λόγια για το έργο:

Η συγγραφέας αντικρίζει τον κόσμο μετά τη Μικρασιατική Καταστροφή μέσα από τον έρωτα και την αγάπη, μέσα από την υπομονή και την επιμονή των ανθρώπων να επιβιώσουν, να ζήσουν σε ξένη γη συνδεδεμένοι με τις παραδόσεις και την Ιστορία τους, ώστε η ζωή τους να έχει ουσία και νόημα. Το έργο ακολουθεί τη Φωτεινή να καταφέρνει να γλυτώσει μαζί με την κορούλα της τη σφαγή που διαδραματίζεται στην προκυμαία του λιμανιού της Σμύρνης, καταφέρνοντας, μέσα σε ένα ψαροκάικο, να διαφύγει στην Κύπρο και να καταλήξει στην πόλη της Λάρνακας, όπου εκεί στεριώνει τη ζωή της.
Το έργο εξελίσσεται στη δεκαετία του ’50 στην αποικιοκρατούμενη τότε, Λάρνακα, μαζί με την εγγονή της την Ευαγγελία, αφού η κόρη της Φωτεινής πεθαίνει στη γέννα. Ένας νεαρός Αρμένιος, ο Αράμ, ταρακουνάει τα ήσυχα νερά της μονότονης και σκληρής ζωής των δύο γυναικών, αποκαλύπτοντας θαμμένα μυστικά, αναμνήσεις που ενταφιάστηκαν, κειμήλια που ασφυκτιούν στα συρτάρια ενός σκονισμένου παλαιοπωλείου.
Την παράσταση θα πλαισιώσουν οι καταξιωμένοι ηθοποιοί Έρικα Μπεγέτη, Χριστιάνα Λάρκου, Χάρης Αττώνης σε ένα σκηνικό χώρο που θα φιλοτεχνήσει η Θέλμα Κασουλίδου κάτω από τη φωτιστική επίβλεψη της έμπειρης Καρολίνας Σπύρου. Τη μουσική συνθέτει και ερμηνεύει επί σκηνής ο Γιώργος Καλογήρου.

Συναυλία με τη Χορωδία «Η Φωνής της Κερύνειας» με σολίστ τον Κύρο Πατσαλίδη, με την ευκαιρία της συμπλήρωσης 200 χρόνων από την Ελληνική Επανάσταση, 28/9/22
2022-09-28 19:30 | Δημοτικό Θέατρο Στροβόλου, Cyprus

Θέατρο Σκιών «Ο καραγκιόζης δάσκαλος» σε συνεργασία με τις υπεραγορές MAS, 30/9/2022 | 20:00
2022-09-30 20:00 | Πάρκο Ακροπόλεως
﻿﻿

Η Έκθεση «Περί Στροβόλου» λειτουργεί από τις 3/10 εώς 27/10/22, Δευτ. - Παρ. (8:30 - 13:30) - Δημοτικό Μέγαρο
2022-10-03 08:30 - 2022-10-07 13:30 | Δημοτικό Μέγαρο Στροβόλου
Η Έκθεση Περί Στροβόλου θα παραμείνει ανοικτή για το κοινό από τη Δευτέρα 3/10/22 μέχρι και την Πέμπτη 27/10/22 κατά τις πρωινές ώρες 8:30-13:30, όπως είχε ανακοινωθεί.
(Η Έκθεση θα λειτουργεί μόνο από Δευτέρα μέχρι Παρασκευή)
Η είσοδος είναι ελεύθερη.
Για πληροφορίες: 22 470470

Εκδήλωση μνήμης και τιμής για τον Σταυραετό του Μαχαιρά Γρηγόρη Αυξεντίου «Χαλάλιν της πατρίδας μου ο Γιος μου η Ζωή μου», 5/10/22
2022-10-05 20:30 | Δημοτικό Θέατρο Στροβόλου, Cyprus
Μουσική παράσταση «Χαλάλιν της Πατρίδας» για τον Σταυραετό του Μαχαιρά Γρηγόρη Αυξεντίου
Ο Δήμος Στροβόλου παρουσιάζει την παράσταση «Χαλάλιν της Πατρίδας, ένα αφιέρωμα στον ήρωα Γρηγόρη Αυξεντίου, με το σχήμα «Μουσικοί Συνοδοιπόροι», την Τετάρτη, 5 Οκτωβρίου 2022 και ώρα 20:30, στο Δημοτικό Θέατρο Στροβόλου.
Η παράσταση περιλαμβάνει τραγούδια συνοδευόμενα από ποιήματα που γράφτηκαν για τον μεγάλο Ήρωα, εμπνευσμένα από τη θυσία του, καθώς και αποσπάσματα από τον «Αποχαιρετισμό» του Γιάννη Ρίτσου.
Η είσοδος είναι ελεύθερη. Για πληροφορίες τηλ. 22470470
Χορηγοί Επικοινωνίας:

Κωμωδία «Μακρυκωσταίοι και Κοντογιώργηδες», των Αλέκου Σακελλάριου & Χρήστου Γιαννακόπουλου, από τον ΘΟΚ, 6/10/22
2022-10-06 20:30 | Δημοτικό Θέατρο Στροβόλου, Cyprus
Η κωμωδία «Μακρυκωσταίοι και Κοντογιώργηδες» των Αλέκου Σακελλάριου και Χρήστου Γιαννακόπουλου, σε σκηνοθεσία/διασκευή Παναγιώτη Λάρκου, ανεβαίνει από τον ΘΟΚ στο Δημοτικό Θέατρο Στροβόλου την Πέμπτη 6 Οκτωβρίου και ώρα 20:30, στο πλαίσιο των φθινοπωρινών εκδηλώσεων του Δήμου Στροβόλου.
Παίζουν οι Πέτρος Γιωρκάτζης, Παναγιώτης Λάρκου, Μιχάλης Καζάκας, Ηλιάνα Κάκκουρα, Νάγια Τ. Καρακώστα, Μιχάλης Μουστάκας, Ονησίφορος Ονησιφόρου, Βασίλης Χαραλάμπους και Άγγελος Χατζημιχαήλ
Σκηνικά-Κοστούμια: Εδουάρδος Γεωργίου
Μουσική: Δημήτρης Σπύρου
Χορογραφία-Κίνηση: Άννη Χούρη
Βοηθός σκηνογράφος-ενδυματολόγος: Ελένη Ιωάννου
Σχεδιασμός φωτισμών: Γεώργιος Κουκουμάς

Τιμή εισιτηρίου: €5
Όλα τα έσοδα από την πώληση των εισιτηρίων θα διατεθούν για την ενίσχυση του Παγκύπριου Συνδέσμου Σύνδρομο Down (Αρ. Άδειας Εράνου: 53/22)
Για πληροφορίες και εισιτήρια:

Χορηγοί επικοινωνίας:

Λίγα λόγια για το έργο:
Μια παλιά οικογενειακή βεντέτα στοιχειώνει τις ζωές δύο απλών ανθρώπων που δεν γνωρίζονται μεταξύ τους: του Θωμά Μακρυκώστα και του Στέλιου Κοντογιώργη. Το μίσος αναζωπυρώνεται και οι δύο ήρωες δέχονται οικογενειακές πιέσεις για να αναλάβουν το χρέος της αντεκδίκησης. Διασταυρώνονται κατά τύχη σε ένα ξενοδοχείο στην Αθήνα, κι έτσι η αόρατη διαμάχη γίνεται ορατή. Θα καταφέρουν να βγουν αλώβητοι από αυτό το ξέφρενο αλληλοκυνηγητό και να γράψουν στο χιόνι την παλιά έχθρα.

Ο Δήμος Στροβόλου στηρίζει την Ημερίδα του Ευρωπαϊκού Έργου SKILLS4PARENTS-Δεξιότητες για Γονείς, 7/10/22
2022-10-07 18:00 - 20:00 | Πολιτιστικό Κέντρο Στροβόλου

Παρουσίαση του Παιδικού Μουσικού Παραμυθιού «ΝΤΕΟΝ ΤΟ ΑΚΟΡΝΤΕΟΝ» της Κλεοπάτρας Χαραλάμπους, μαέστρου της Παιδικής Χορωδίας Μικρών Εθελοντών Δήμου Στροβόλου, 7/10/22
2022-10-07 19:00 | Δημοτικό Μέγαρο Στροβόλου

Δωρεάν Βιωματικά Εργαστήρια με θέμα τη ψυχική υγεία και τη διατροφή
2022-10-08 10:00 | Δημοτική Βιβλιοθήκη Στροβόλου
Ο Δήμος Στροβόλου, μέσω του Γραφείου Εθελοντισμού και Ενεργού Πολίτη, διοργανώνει σειρά βιωματικών εργαστηρίων με θέμα τη ψυχική υγεία και τη διατροφή, με στόχο την ενδυνάμωση των συμμετεχόντων, την ενημέρωση και την επιμόρφωση του κοινού για τα εν λόγω θέματα, την καλλιέργεια ενσυναίσθησης και άλλων δεξιοτήτων αλλά και για την περαιτέρω εμψύχωση των συμμετεχόντων.
Οι εισηγήτριες των εργαστηρίων είναι η διατροφολόγος Νάσια Μεϊτανή και η ψυχολόγος Χριστίνα Ζαβού, οι οποίες επί σειρά ετών δραστηριοποιούνται στην περιοχή του Δήμου Στροβόλου, παρέχοντας υποστήριξη σε ευάλωτες ομάδες του πληθυσμού, με έντονη εθελοντική δράση προσφοράς προς την κοινότητα.
Το πρώτο εργαστήρι της σειράς, με τίτλο:
«Η Διατροφή του Σήμερα μέσα από τον Ψυχοσυναισθηματικό κόσμο μας, μετά την πανδημία» θα πραγματοποιηθεί το Σάββατο 8 Οκτωβρίου, στις 10:00 π.μ. στην υπόγεια αίθουσα σεμιναρίων της Δημοτικής Βιβλιοθήκης (Αρχιεπισκόπου Κυπριανού 34).
Δήλωση συμμετοχής απαραίτητη εδώ.
